Na temelju članka 35. Zakona o lokalnoj i područnoj (regionalnoj) samoupravi  (Narodne novine br. 33/01, 60/01-vjerodostojno tumačenje, 129/05, 109/07 i 125/08, 144/12) , članka 21., 62. i 63.Statuta Općine Cerna („Službeni vjesnik“ Vukovarsko-srijemske županije br.13/2009.)  Općinsko vijeće Općine Cerna na 28. sjednici održanoj  30.01. 2013. godine, donosi

ODLUKU
o izmjenama i dopunama
STATUT OPĆINE  CERNA

Članak 1.
Mijenja se članak 5. i glasi
Središnje tijelo državne uprave nadležno za lokalnu i područnu (regionalnu) samoupravu donosi rješenje o odobrenju grba.
Općinsko vijeće donosi odluku o prihvaćanju rješenja grba Općine.
Mijenja se članak 6. i glasi
Središnje tijelo državne uprave nadležno za lokalnu i područnu (regionalnu) samoupravu donosi rješenje o odobrenju  zastave.
Općinsko vijeće donosi odluku o prihvaćanju rješenja zastave Općine.

Mijenja se u članku 28. st.2 i glasi:
„Općinsko vijeće ima 13 članova izabranih na način određen zakonom“.

U članku 31. dodaje se st. 11. koji glasi:
„dužan je sazvati sjednicu predstavničkog tijela na zahtjev najmanje jedne trećine članova Općinskog vijeća u roku od 15 dana od primitka zahtjeva“.

Mijenja se članak 82. st. 2. i glasi:
Stupanjem na snagu ovog Statuta prestaje važiti Statut Općine Cerna („Službeni vjesnik Vukovarsko-srijemske županije br.13/2009.)

